To poročilo to zahtevo izpolnjuje.

V skladu s členom 7c Uredbe (ES) št. 577/98 se pooblastilo za sprejemanje delegiranih aktov prenese za obdobje petih let od 18. junija 2014. To pooblastilo se samodejno podaljšuje za obdobja petih let, razen če Evropski parlament ali Svet nasprotuje temu podaljšanju najpozneje tri mesece pred koncem vsakega obdobja.

Uredba (EU) št. 545/2014 Evropskega parlamenta in Sveta z dne 15. maja 2014 spreminja Uredbo Sveta (ES) št. 577/98 o organizaciji vzorčne raziskave delovne sile v Skupnosti, da bi jo uskladila z razlikovanjem med delegiranimi in izvedbenimi akti, ki so bili uvedeni z Lizbonsko pogodbo, in vnesla določbo o financiranju priložnostnih modulov.

Komisija je med pripravo te delegirane uredbe izvedla ustrezna posvetovanja. Nacionalni strokovnjaki so bili junija 2014 povabljeni na zasedanje delovne skupine za statistiko trga dela, katere sklepi so bili razdeljeni udeležencem zasedanja.

Delegirana uredba Komisije (EU) št. 1397/2014 spreminja Uredbo (EU) št. 318/2013 in zagotavlja dodatne informacije, ki jih je zdaj treba vključiti v program priložnostnih modulov, zlasti seznam in opis vsakega priložnostnega podmodula.

Z Uredbo Komisije (EU) št. 318/2013 je bil sprejet program priložnostnih modulov za vzorčno raziskavo delovne sile od 2016 do 2018. Določa predmet in obdobje opazovanja za vsakega od treh priložnostnih modulov.

Druga delegirana uredba Komisije je bila sprejeta, da bi se določili elementi novega programa priložnostnih modulov, ki zajemajo leta 2019, 2020 in 2021.

S programom se odgovarja na potrebo po celovitem in primerljivem nizu podatkov o organizaciji dela in ureditvi delovnega časa ter po podrobnejših podatkih o udeležbi na trgu dela za spremljanje napredka pri doseganju skupnih ciljev strategije Evropa 2020. Za vsak priložnostni modul je program opredelil njegove predmete in obdobje opazovanja, določil seznam podmodulov z opisi njihovih posebnih področij.

Trije priložnostni moduli so:

a)organizacija dela in ureditev delovnega časa (obdobje opazovanja: leto 2019),

b)nezgode pri delu in druge z delom povezane zdravstvene težave (obdobje opazovanja: leto 2020),

c)delovni položaj migrantov in njihovih neposrednih potomcev (obdobje opazovanja: leto 2021).

Komisija je med pripravo te delegirane uredbe izvedla ustrezna posvetovanja. Posvetovala se je z nacionalnimi strokovnjaki, ki so bili povabljeni na strokovna srečanja, na katerih so obravnavali osnutek delegiranega akta. Posvetovanje je potekalo na sestankih delovne skupine za statistiko trga dela 24. in 25. junija 2014, 10. in 11. decembra 2014 ter 7. in 8. decembra 2015.

Posvetovanja so bila opravljena tudi z evropskimi direktorji na področju socialne statistike na njihovi seji 23. in 24. februarja 2016.

Nazadnje je bilo 18. maja 2016 na sestanku opravljeno tudi posvetovanje z generalnimi direktorji nacionalnih statističnih uradov držav članic.

Komisija je o rezultatih posvetovanja obvestila Evropski parlament in Svet.

Komisija je sprejela delegirano uredbo 14. junija 2016 ter o tem uradno obvestila Evropski parlament in Svet. Niti Evropski parlament niti Svet nista izrazila ugovora k delegirani uredbi v standardnem dvomesečnem roku. Po izteku dvomesečnega roka je bila delegirana uredba 20. oktobra 2016 objavljena v Uradnem listu Evropske unije, veljati pa je začela 9. novembra 2016.





Zaključek

Komisija je pravilno izvajala svoja prenesena pooblastila ter poziva Evropski parlament in Svet, da se seznanita s tem poročilom.